Ötzi

Ötzi je moderné meno vynikajúco zachovanej prirodzenej múmie človeka z doby približne 3300 pred Kr., ktorého našli v roku 1991 v ľadovci Schnalsal v Ötztalerských Alpách blízko hranice Rakúska a Talianska. Pomenovaný je podľa údolia, kde ho našli. Spolu s ním sa našiel aj jeho odev (sofistikovaný kabát, opasok, bedrová prikrývka, nohavice a topánky) a vybavenie (medená sekera s tisovým poriskom, pazúrkový nôž s jaseňovou rukoväťou, puzdro so šípmi s pazúrkovými hrotmi a nedokončený luk, niekoľko kúskov rastlín s kresacím kamienkom a pyritom na zapálenie ohňa).

Pravdepodobnou príčinou jeho úmrtia bol zásah šípomMystery demise of Oetzi iceman is finally solved. Geographical (Campion Interactive Publishing) [online]. október 2001;73(10):10. Dostupné na: Humanities International Complete, Ipswich, MA. Prístup 19. september 2012. a následná hypotermia.Bahn P. A Most Mysterious Death. Archaeology [online]. marec 2002;55(2):54. Dostupné na: Humanities International Complete, Ipswich, MA. Prístup 19. september 2012. Bol napadnutý viackrát. Hrot šípu v jeho tele naznačuje, že ho zabili jeho vlastní ľudia.Amodeo C. NEWS IN BRIEF. Geographical (Campion Interactive Publishing) [online]. február 2003;75(2):12. Dostupné na: Humanities International Complete, Ipswich, MA. Prístup 19. september 2012. V jeho pľúcach sa našiel peľ, čo nasvedčuje tomu, že zomrel pravdepodobne v období leta. Niektoré proteíny v jeho mozgu naznačujú, že pred smrťou utrpel poškodenie mozgu.

Súperí s egyptskou „Ginger“ ako najstaršia známa ľudská múmia a ponúkol bezprecedentný pohľad na zvyky chalkolitických (medená doba) Európanov.Deter-Wolf, Aaron; Robitaille, Benoît; Krutak, Lars; Galliot, Sébastien (February 2016). "The World's Oldest Tattoos". Journal of Archaeological Science:Reports 5: 19–24. doi:10.1016/j.jasrep.2015.11.007. Jeho telo je vystavené v múzeu archeológie v Južnom Tirolsku v Bolzane v severnom Taliansku.

Múmia je dobre preskúmaná. Poskytuje dôkazy o živote v strednej Európe počas medenej doby. Jeho genóm bol sekvenovaný. Zistilo sa, že mal krvnú skupinu 0, intoleranciu laktózy a bol geneticky náchylný na kardiovaskulárne choroby. V jeho žalúdku našli baktériu Helicobacter pylori.

 Galéria 

 Referencie 

Kategória:Archeologické nálezy
Kategória:Antropológia
Kategória:Múmie
Kategória:4. tisícročie pred Kr.